Selvom strejkerne på sundhedsområdet endnu ikke er forbi, er det vigtigt at regionerne nu går i gang med at planlægge, hvordan de kan komme de store patientventelister til livs. Det mener SF, der derfor vil have lavet aftaler med især Sverige, Norge og Ty

- Det er den eneste måde, hvorpå man for alvor kan få de mange patienter behandlet - uden varigt at skade det offentlige sundhedsvæsen, siger SFs sundhedsordfører, Karl H. Bornhøft, fra Hjørring. Han frygter, at regeringen vil lade privathospitalerne spille en afgørende rolle, når der skal ryddes op efter den langvarige konflikt på sygehusene. - I øvrigt står det stadig mere klart for mig, at den borgerlige regering har haft den skjulte dagsorden med konflikten, at de private sygehuse skulle oprustes. For ellers ville man da ikke lade en arbejdsgivermodpart uden penge forhandle med sundhedskartellet. Løsningen på konflikten har hele tiden ligget i Finansministeriet, slutter Karl H. Bornhøft